Taqsiṭ tis 105: Timeṛǧiwt di Yarucalim
IMDANEN i teţwaliḍ dagi d inelmaden n Eisa. Atnan qqimen di temdint n Yarucalim akken i sen-t-yumeṛ Eisa. Llan ţṛaǧun akk deg yiwen wexxam, mi d-yeYli yiwen n lḥess d ameqran am waḍu iǧehden. Iččuṛ akk axxam-nni anda i qqimen. Imiren ḍehren-d yilsawen n tmes Yef uqerruy n yal yiwen deg-sen. Twalaḍ annect-a di ţţeswiṛa-yagi? Teẓrid d acu i d lmeena n waya?
D lbeṛhan! Eisa atan tura deg igenni i gella, Yer tama n Baba-s. Issers-ed ṛṛuḥ iqedsen n Ṛebbi Yef inelmaden-is. D acu yeḍran umbeed? Inelmaden meṛṛa bdan ţmeslayen s lluYat nniḍen.
Ass-nni di Yarucalim, aṭas n lYaci i geslan i ṣṣut-nni iǧehden. Uzzlen ihi akken ad ẓren d acu yeḍran. YuY lḥal, kra seg-sen usan-d si tmura tibeṛṛaniyin iwakken ad ḥedṛen i leid n wat Isṛayil iwumi qqaren Leid n wass wis xemsin. Imṣufar-agi wehmen ayendin mi slan i inelmaden ţmeslayen s lluYat-nsen Yef leḥwayeǧ ifazen yexdem Ṛebbi.
Bdan qqaren wway gar-asen: ‘Imdanen-agi yeţmeslayen, mačči n tmurt n Jlili? Amek ihi i zemren ad mmeslayen s lluYat n tmura-nneY?’
Buṭrus ibedd zdat-sen akken a sen-yessefhem. S taYect elayen yemla i lYaci amek i nYan Eisa d wamek i t-id-yesseḥya Yahwa si ger lmeggtin. Yenna-yasen: ‘Eisa atan tura deg igenni Yer tama tayeffust n Ṛebbi. Iceggee-aY-d syenna ṛṛuḥ iqedsen akken i gefka lemeahda. Γef wayagi i teslam yerna i twalam lbeṛhanat-agi meṛṛa.’
Mi gekfa Buṭrus ameslay, aṭas n lYaci i gḥeznen mliḥ Yef wayen i xedmen i Eisa. Steqsan Buṭrus: ‘D acu i glaq a nexdem?’ Buṭrus yerra-yasen: ‘Ilaq aţ-ţbeddlem tikli yerna aţ-ţeţwaYeḍsem.’ Ass-nni, azal n 3000 n yemdanen i geţwaYeḍsen. UYalen akk d inelmaden n Eisa.
LecYal 2:1-47.
Isteqsiyen
- Akken i d-iban di ţţeswiṛa, amek i teḍra d inelmaden n Eisa yeţṛaǧun di temdint n Yarucalim?
- D acu yessewhmen ibeṛṛaniyen-nni i d-yusan Yer Yarucalim?
- Acu yessefhem Buṭrus i lYaci?
- Acu i ḥussen lYaci mi slan i imeslayen n Buṭrus, yerna acu i sen-yenna ad xedmen?
- Acḥal n yemdanen i geţwaYeḍsen ass-nni n leid n wass wis xemsin?
Isteqsiyen nniḍen
- Γer LecYal 2:1-47.
Amek i d-issken wayen i d-inna Buṭrus di LecYal 2:23, 36 belli agdud meṛṛa n Wudayen iţekka di lmut n Eisa? (1 Tiṣal. 2:14, 15)
Amek i d-yeǧǧa Buṭrus lemtel ilhan deg wayen yeenan asexdem n Tira Iqedsen iwakken ad immeslay s ṣṣwab neţţa d lYaci? (Lec. 2:16, 17, 29, 31, 36, 39; Kulus 4:6)
Amek i gessexdem Buṭrus tasaruţ tamezwarut si “tsura n Tgelda n igenwan”, i geweed Eisa a s-tent-yefk? (Lec. 2:14, 22-24, 37, 38; Matta 16:19)
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn